חנינא ברנדס

חנינא ברנדס (נולד ב-2 במאי 1937) הוא עורך דין ישראלי, שייסד יחד עם גד נשיץ את פירמת עורכי הדין נשיץ ברנדס אמיר ושות'. עוסק במשפט מסחרי והשתתף כיועץ משפטי בהקמתן של כמאה חברות הייטק. חנינא ברנדס נולד בחיפה ב-1937, לחנה וגבריאל ברנדס, שעלו לישראל בשנות ה-20 של המאה ה-20, התיישבו בתל אביב ועברו לגור בחיפה. אביו, שהיה כימאי בעל מפעל לייצור מראות, נפטר בהיותו בן 15. חנינא היה אח אמצעי, לאחיו הבוגר ממנו, שלימים הפך למנהל בית החולים רמב"ם, בחיפה, פרופ' יוסף ברנדס ולאחות הצעירה ממנו, ידידה כהן, חשבת. עם סיום לימודיו בבית הספר הריאלי בחיפה, התגייס לחיל הקשר והתקשוב והמשיך לשרת במילואים עד גיל 53, ושוחרר בדרגת סגן אלוף. במקביל ללימודיו האקדמיים עבד בעבודות מזדמנות ובמשרד האוצר בלשכה שעסקה בנכי רדיפות הנאצים. הוא למד משפטים בבית הספר הגבוה למשפט ולכלכלה, בשלוחה החיפאית וסיים את לימודיו בפקולטה למשפטים בשלוחה התל אביבית של האוניברסיטה העברית בירושלים, והוסמך כבוגר במשפטים בשנת 1963. באותה שנה הוא החל את ההתמחות שלו במשרד ש. פרידמן בחיפה. בשנת 1965 הוסמך כעורך דין. בשנת 1970 הוצע לברנדס להתקבל כשותף במשרד ש. פרידמן, אך הוא החליט לצאת לדרך עצמאית, עבר לתל אביב ופתח משרד לעריכת דין. ב־1 במרץ 1981 מיזג את משרדו עם משרדו של עורך הדין גד נשיץ, שהכיר בשל העובדה שגד ייצג חברות ביטוח בתביעות ביטוח ימי נגד חברות ספנות, ומשרד פרידמן וברנדס בתוכו ייצג את רוב חברות הספנות. ברנדס מתמחה בתחום המסחרי, בדיני חברות, מימון, היי-טק, ביו-טק, מיזוגים ורכישות, הגבלים עסקיים, בנקאות, מכרזים, קרנות הון סיכון, ליטיגציה, אנרגיה ומשאבי טבע. עם לקוחותיו נמנו חברות ציבוריות לצד לקוחות פרטיים וגופים ציבוריים. בין היתר היה שותף, כיועץ משפטי, בהקמת חברות הייטק ובהן חברת צ'ק פוינט, לנאופטיקס (לימים איזיצ'יפ) ואחרות. עו"ד ברנדס היה מעורב בפסק הדין התקדימי "פרומר וצ'ק פוינט נגד רדגארד", שעסק בנושא חופש העיסוק. עד לאותו פסק דין, הפרקטיקה איפשרה לכבול עובד למקום העבודה שלו על דרך של חתימה על הסכם עבודה, שבו סעיף האוסר עליו לעבור לעבוד אצל מתחרים. ברנדס שכנע את בית הדין הארצי לעבודה שזו תקנה שהציבור לא יכול לעמוד בה, משום שבעידן המודרני, ההתפתחות האנושית דורשת שאנשים עם כישורים ויכולות יוכלו לעבור לעבוד אצל המתחרים. עם לקוחותיו של ברנדס נמנה נשיא מדינת ישראל, עזר ויצמן, שנאלץ להתפטר מכהונתו לאחר שבאמצעי התקשורת פורסמו ידיעות לפיהן קיבל ויצמן כ-450 אלף דולר מאיש העסקים אדוארד סרוסי מבלי שדיווח על כך, וזאת במהלך כהונתו כחבר הכנסת וכשר. ברנדס טען שהוא חושד שהמידע הודלף על ידי חשב משרדו, אברהם פלקסר. פלקסר נעצר לחקירה לימים אחדים, והתיק נגדו נסגר מחוסר ראיות. ברשותו של ברנדס אוסף אמנות עכשווית שטיפח יחד עם אשתו, עשרות שנים. בשנת 2021 קבל תואר דוקטור לשם כבוד מטעם אוניברסיטת תל אביב. כיהן כיו"ר הוועד המנהל של עמותת ארתור רובינשטיין (המארגנת את התחרות הבינלאומית לפסנתר ע"ש ארתור רובינשטיין) יועץ לבית החולים שיבא תל השומר. בשנת 2011 קיבל את אות יקיר עלם, בעקבות תרומתו וסיועו לעמותת עלם. במשך שנים ברנדס המשיך לייעץ ולתרום לעמותה. כיהן כיושב-ראש ועדת ההיי-טק של לשכת עורכי הדין בישראל. חבר בחבר הנאמנים ובמועצת המנהלים של מוזיאון תל אביב לאמנות. חבר במועצת הנאמנים של אוניברסיטת תל אביב ונאמן הפקולטה למשפטים. בשנים 1999 – 2008 כיהן כחבר בוועדה למיזוגים ופטורים שהוקמה מכוח חוק ההגבלים העסקיים, תשמ"ח–1988. חבר בלשכת עורכי הדין הבינלאומית. דירקטור במכון למחקרי ביטחון לאומי (INSS)) ליד אוניברסיטת תל אביב. חבר הוועדה המייעצת של מרכז חת לחקר התחרות והרגולציה. ברנדס פגש את אשתו ג'ני (לשעבר יו"רית אגודת ידידי תיאטרון בית ליסין), במהלך לימודי המשפטים. ב-16 באוקטובר 2018 התאלמן, הוא אב לשתי בנות ובן. מתגורר בתל אביב. אתר האינטרנט הרשמי של חנינא ברנדס חנינא ברנדס, ברשת החברתית פייסבוק חנינא ברנדס באתר נשיץ ברנדס אמיר חנינא ברנדס, במשרד נשיץ ברנדס אמיר, ברשת החברתית פייסבוק המחוזי דחה תביעת לשון הרע נגד עו"ד ברנדס בשל תלונה שהגיש על חשב שעבד במשרדו Batya Feldman, ‏The lawyer who loved high tech, Globes, 6 Sep, 2007 באתר פירמת עורכי הדין נשיץ, ברנדס אמיר מיכל גלנטי, ‏עד עצם היום הזה, באתר גלובס, 13 בפברואר 2013 אוניברסיטת תל אביב הכריזה על הזוכים בתוארי דוקטור כבוד לשנת 2021, 18 באוקטובר 2021 מאת עידו באום‏, עו"ד חנינא ברנדס: "להצליח זה לא עבירה; יחסי הון שלטון בריאים לדמוקרטיה", באתר וואלה, 29 באפריל 2010 דיאנה בחור ניר, כשעיצבנו את אמי חולת הסרטן אמרה: "הרופא נתן לי חצי שנה לחיות. אתם רוצים ליישם את התחזית?", באתר כלכליסט, 20 באוגוסט 2015 אורי דרומי, רופא גדול עם הומור גדול, באתר הארץ, 6 במרץ 2007 ליאת רון, ‏פורטפוליו חנינא ברנדס, באתר גלובס, 21 באפריל 2015 אודות חנינא ברנדס, באתר המכללה למנהל משה גורלי, "שיחה של רבע שעה מספיקה לי לדעת מי מתאים לסטאז' אצלנו", באתר כלכליסט, 8 במאי 2016 שלי אפלברג, "לא ברור למה בישראל אנחנו טובים בהיי-טק - אך לא בגיוס כספים", באתר TheMarker‏, 11 באפריל 2016 אלה לוי-וינריב, ‏מי הם עורכי הדין הטובים בארץ בתחומי המשפט המסחרי?, באתר גלובס, 25 בפברואר 2010 ע"ע 164/99 פרומר וצ'ק פוינט נגד רדגארד בע"מ, ניתן ב-4 ביוני 1999 הדס מגן, ‏ויצמן וברנדס מעבירים אחריות, באתר גלובס, 28 במאי 2000; ענת רואה, לאחר 11 שנה: תיק ויצמן-סרוסי נסגר סופית, באתר כלכליסט, 17 באוגוסט 2011 אוניברסיטת תל אביב הכריזה על הזוכים בתוארי דוקטור כבוד לשנת 2021, באתר אוניברסיטת תל אביב, 18 באוקטובר 2021 Tel Aviv University awards honorary degrees to Israeli recipients, The Jerusalem Post, ‏3 September 2021 הדו"ח השנתי של עמותת עלם לשנת 2015, רשימת התורמים Board of Trustees, באתר מוזיאון תל אביב לאמנות ג'ני ברנדס ז"ל 16 באוקטובר 2018, באתר מודעות אבל, ‏2 בספטמבר 2018